Document ID: 32007R0756

ΚΑΝΟΝΙΣΜΌΣ (ΕΚ) αριθ. 756/2007 ΤΗΣ ΕΠΙΤΡΟΠΉΣ
της 29ης Ιουνίου 2007
για τροποποίηση του κανονισμού (ΕΚ) αριθ. 3223/94 σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 32 παράγραφος 2,
Εκτιμώντας τα ακόλουθα:
(1)
Στον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών (2) αναφέρονται ορισμένες διατάξεις των άρθρων 173 έως 176 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3).
(2)
Οι εν λόγω διατάξεις έχουν ωστόσο καταργηθεί με τον κανονισμό (ΕΚ) αριθ. 215/2006 της Επιτροπής της 8ης Φεβρουαρίου 2006 για την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα και την τροποποίηση του κανονισμού (ΕΚ) αριθ. 2286/2003 (4).
(3)
Για λόγους ασφάλειας δικαίου, είναι συνεπώς σκόπιμο να γίνουν οι αναγκαίες τροποποιήσεις στον κανονισμό (ΕΚ) αριθ. 3223/94 ώστε να συνεχιστεί η ορθή εφαρμογή του.
(4)
Οι τιμές των οπωροκηπευτικών μεταβάλλονται ταχέως και σύμφωνα με τις τροποποιήσεις του κανονισμού (ΕΟΚ) αριθ. 2454/93, οι ενδεχομένως μη ενημερωμένες τιμές μονάδας δεν πρέπει πλέον να χρησιμοποιούνται στο πλαίσιο του συστήματος τιμής εισόδου.
(5)
Εφόσον οι τροποποιήσεις του κανονισμού (ΕΟΚ) αριθ. 2454/93 εφαρμόζονται από τις 19 Μαΐου 2006, για λόγους ασφάλειας δικαίου, οι παρούσες τροποποιήσεις πρέπει επίσης να εφαρμόζονται από την ημερομηνία αυτή.
(6)
Το άρθρο 3 παράγραφος 1 του κανονισμού (ΕΚ) αριθ. 3223/94 περιλαμβάνει κατάλογο αντιπροσωπευτικών αγορών. Ο κατάλογος αυτός πρέπει να τροποποιηθεί ώστε να συμπεριληφθούν οι αντιπροσωπευτικές αγορές της Βουλγαρίας και της Ρουμανίας.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3223/94 τροποποιείται ως εξής:
1)
Στο άρθρο 2 παράγραφος 2, το δεύτερο και το τρίτο εδάφιο αντικαθίστανται από το ακόλουθο κείμενο:
«Μειώνονται κατά:
α)
περιθώριο κέρδους 15 % για τα εμπορικά κέντρα του Λονδίνου, του Μιλάνου και του Rungis και 8 % για τα άλλα εμπορικά κέντρα και
β)
τις δαπάνες μεταφοράς και ασφάλισης εντός του τελωνειακού εδάφους.
Για τις δαπάνες μεταφοράς και ασφάλισης που πρέπει να αφαιρεθούν σύμφωνα με το τρίτο εδάφιο, τα κράτη μέλη μπορούν να καθορίσουν κατ’ αποκοπή ποσά. Τα εν λόγω κατ’ αποκοπή ποσά και οι μέθοδοι υπολογισμού τους πρέπει να ανακοινώνονται στην Επιτροπή αμελλητί.»
2)
Στο άρθρο 3, η παράγραφος 1 αντικαθίσταται από το ακόλουθο κείμενο:
«1. Ως αντιπροσωπευτικές αγορές θεωρούνται οι ακόλουθες:
-
Βέλγιο και Λουξεμβούργο: Βρυξέλλες,
-
Βουλγαρία: Σόφια,
-
Τσεχική Δημοκρατία: Πράγα,
-
Δανία: Κοπεγχάγη,
-
Γερμανία: Αμβούργο, Μόναχο, Φρανκφούρτη, Κολωνία, Βερολίνο,
-
Εσθονία: Ταλίν,
-
Ιρλανδία: Δουβλίνο,
-
Ελλάδα: Αθήνα, Θεσσαλονίκη,
-
Ισπανία: Μαδρίτη, Βαρκελώνη, Σεβίλλη, Μπιλμπάο, Σαραγόσα, Βαλένθια,
-
Γαλλία: Παρίσι-Rungis, Μασσαλία, Rouen, Dieppe, Perpignan, Nantes, Μπορντό, Λυών, Τουλούζη,
-
Ιταλία: Μιλάνο,
-
Κύπρος: Λευκωσία,
-
Λεττονία: Ρίγα,
-
Λιθουανία: Βίλνιους,
-
Ουγγαρία: Βουδαπέστη,
-
Μάλτα: Attard,
-
Κάτω Χώρες: Ρότερνταμ,
-
Αυστρία: Βιέννη-Inzersdorf,
-
Πολωνία: Ozarów Mazowiecki-Bronisze, Poznan,
-
Πορτογαλία: Λισαβόνα, Πόρτο,
-
Ρουμανία: Βουκουρέστι, Constanța
-
Σλοβενία: Λιουμπλιάνα,
-
Σλοβακία: Μπρατισλάβα,
-
Φινλανδία: Ελσίνκι,
-
Σουηδία: Helsingborg, Στοκχόλμη,
-
Ηνωμένο Βασίλειο: Λονδίνο.»
3)
Στο άρθρο 4, η παράγραφος 2 αντικαθίσταται από το ακόλουθο κείμενο:
«2. Εφόσον για τα προϊόντα και τις περιόδους εφαρμογής που αναφέρονται στο μέρος A του παρατήματος έχει καθοριστεί κατ’ αποκοπή αξία σύμφωνα με τον παρόντα κανονισμό, δεν εφαρμόζεται η τιμή μονάδας κατά την έννοια του άρθρου 152 παράγραφος 1 στοιχείο α)α του κανονισμού (ΕΟΚ) αριθ. 2454/93. Η τιμή αυτή αντικαθίσταται από την κατ’ αποκοπή αξία κατά την εισαγωγή που αναφέρεται στην παράγραφο 1.»
4)
Στο άρθρο 4, η παράγραφος 5 αντικαθίσταται από το ακόλουθο κείμενο:
«5. Κατά παρέκκλιση της παραγράφου 1, από την πρώτη ημέρα των περιόδων εφαρμογής που ορίζονται στο μέρος A του παραρτήματος, εφόσον δεν κατέστη δυνατόν να υπολογισθεί κατ’ αποκοπή αξία κατά την εισαγωγή, δεν εφαρμόζεται κατ’ αποκοπή αξία κατά την εισαγωγή.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Τα σημεία 1, 3 και 4 του άρθρου 1 εφαρμόζονται από τις 19 Μαΐου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 2007.

Labels: 2
3
17